**James Russell Lowell** (1819 Cambridge, Massachusetts, Yhdysvallat – 1891) oli yhdysvaltalainen kirjailija. Hän kuuluu transkendentalisteihin ja oli oppinut, terävä kriitikko, oli myös etevä runoilija, joka käytti amerikanenglantia taitavasti.

Lowell oli älykäs, humoristi, terävä kriitikko, taiteellinen esseisti ja oppinut kirjallisuuden tuntija sekä intohimoinen isänmaanystävä, mutta ennen kaikkea hän oli runoilija. Lowell oli Yhdysvaltojen kirjallisuuden kultaisen aikakauden lahjakas *all round* -kyky.

Lowell syntyi Cambridgessä Massachusettsissa. Hänen isänsä oli sivistynyt unitaarinen pappi. Lowell sai kasvatuksensa Harvardissa ja valmistui juristiksi mutta ryhtyi kuitenkin kirjailijaksi. Varhain alkanut runsas runotuotanto ilmestyi kokoelmina 1811 ja 1843. Kolmas runokokoelma ilmestyi 1848, samana vuonna kuin kirjailijasatiiri *A Fable for Critics*, poliittinen satiiri *The Biglow Papers*, jossa hän ruoskii Yhdysvaltain Meksikon-politiikkaa, ja runoelma *The Vision of Sir Launfal* , joka sisältää muun muassa kauniin talvi- ja kesäkuvan, saman luonnonkauneusmaailman, johon hän myöhemmin palasi runoelmassaan *Under the Willows* (1869). Hän nautti luonnosta yhtä paljon kuin John Keats, jonka runoihin hän usein syventyi. *The Biglow Papersissa* on erikoisuutena amerikanenglanti, joka nyt ensi kerran oli käytössä yhdysvaltalaisessa kirjallisuudessa.

Lowell nimitettiin 1855 Longfellow'n jälkeen kirjallisuuden professoriksi Harvardiin. Hänen luentonsa Englannin runoudesta olivat arvostettuja ja ovat pääosin säilyneet sarjassa *Among my Books* (1870 ja 1876). Huomattava tapaus yhdysvaltalaisessa kulttuurielämässä oli aikakauslehden *The Atlantic Monthly* perustaminen 1857. Lowellista tuli sen päätoimittaja. Hän kokosi kirjoittajiksi vapaamielisen kulttuuriväen parhaimmiston. Hänen myöhempään kirjalliseseen tuotantoonsa kuuluvat muun muassa kaksi uutta *The Biglow Papers* -sarjaa. Keskeisenä aiheena niissä on orjuuden vastustaminen. Lisäksi sarjaan kuuluu useita kansallisten merkkitapausten kunniaksi syntyneitä oodeja, esimerkiksi "Commemoration Ode" (1865).

Lowell nimitettiin 1877 lähettilääksi Espanjaan, ja sen jälkeen hän oli 1880–1885 lähettiläänä Englannissa. Kriitikkona ja runoilijana hänellä on Yhdysvaltojen kirjallisuuden ensimmäisten kirjailijoiden joukossa merkittävä asema.

Suomennettu runo
----------------

* Kesäkuu (A June Idyl), kokoelmasta *Under the Willows and Other Poems* (1869), digitoituna teoksessa *Englantilaisen kirjallisuuden kultainen kirja*.

Lähteet
-------

* James Russell Lowell, teoksessa Eino Railo, *Englantilaisen kirjallisuuden kultainen kirja* WSOY 1933 (zip)

### Viitteet

1. ↑  Railo, s. 25
2. 1 2 3 4 5  Railo 1933, s. 950

Aiheesta muualla
----------------

* Kuvia tai muita tiedostoja aiheesta **James Russell Lowell** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Tšekki
* Australia
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* NARA
* SNAC
* IdRef

 |

 |